CELEX: 62009TN0346
Language: mt
Date: 2009-09-01 00:00:00
Title: Kawża T-346/09: Rikors ippreżentat fl- 1 ta’ Settembru 2009 — Winzer Pharma vs UASI — Alcon (BAÑOFTAL)

24.10.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 256/35
            
         Rikors ippreżentat fl-1 ta’ Settembru 2009 — Winzer Pharma vs UASI — Alcon (BAÑOFTAL)
   (Kawża T-346/09)
   2009/C 256/63
   Lingwa tar-rikors: L-Ingliż
   
      Partijiet
   
   
      Rikorrenti: Dr. Robert Winzer Pharma GmbH (Berlin, il-Ġermanja) (rappreżentant: S. Schneller, avukat)
   
      Konvenut: L-Uffiċċju għall-Armonizzazzjoni fis-Suq Intern (Trade Marks u Disinni)
   
      Parti oħra quddiem il-Bord tal-Appell: Alcon, Inc. (Hünenberg, l-Iżvizzera)
   
      Talbiet tar-rikorrenti
   
   
               —
            
            
               Tannulla d-deċiżjoni tal-Ewwel Bord tal-Appell tal-Uffiċċju għall-Armonizzazzjoni fis-Suq Intern (Trade Marks u Disinni) tat-28 ta’ Mejju 2009 fil-Każ R 795/2008-1;
            
         
               —
            
            
               tikkundanna lill-konvenut, f’kull każ lill-parti l-oħra quddiem il-Bord tal-Appell għall-ispejjeż; u
            
         
               —
            
            
               sussidjarjament, tirrinvija l-kawża quddiem il-UASI.
            
         
      Motivi u argumenti prinċipali
   
   
      Applikant għat-trade mark Komunitarja: Il-parti l-oħra quddiem il-Bord tal-Appell
   
      Trade mark Komunitarja kkonċernata: It-trade mark verbali “BAÑOFTAL”, għal prodotti fil-klassi 5
   
      Proprjetarju tat-trade mark jew tas-sinjal invokat insostenn tal-oppożizzjoni: Ir-rikorrenti
   
      Trade mark jew sinjal invokat insostenn tal-oppożizzjoni: Ir-reġistrazzjoni Ġermaniża għat-trade mark “PAN-OPHTAL” irreġistrata għal prodotti fil-klassi 5; Ir-reġistrazzjoni Ġermaniża għat-trade mark “KAN-OPHTAL” irreġistrata għal prodotti fil-klassi 5
   
      Deċiżjoni tad-Diviżjoni tal-Oppożizzjoni: Oppożizzjoni miċħuda
   
      Deċiżjoni tal-Bord tal-Appell: Appell miċħud
   
      Motivi invokati: Ksur tal-Artikolu 8(1)(b) tar-Regolament tal-Kunsill 207/2009 peress li l-Bord ta’ Appell għamel evalwazzjoni żbaljata tax-xebh viżiv, fonetiku u kunċettwali bejn it-trade marks ikkonċernati, sostna b’mod żbaljat li t-trade mark Komunitarja kkonċernata ma kintix taqa’ taħt numru ta’ trade marks “Ophtal” tal-parti l-oħra quddiem il-Bord tal-Appell u ċaħad b’mod żbaljat li t-trade marks iċċitati fil-proċedimenti ta’ oppożizzjoni kellha karattru ferm distintiv miksub bl-użu u għaldaqstant iddeċieda b’mod żbaljat li ma kienx hemm probabbiltà ta’ konfużjoni bejn it-trade marks ikkonċernati; ksur tal-Artikolu 8(5) tar-Regolament tal-Kunsill 207/2009 peress li l-Bord tal-Appell m’għamel ebda dikjarazzjoni fuq dan il-motiv ta’ oppożizzjoni; ksur tal-Artikoli 75 u 76(1) tar-Regolament tal-Kunsill 207/2009 minħabba nuqqas ta’ motivazzjoni min-naħa tal-Bord tal-Appell jew, f’kull każ, nuqqas ta’ motivazzjoni suffiċjenti li tippermetti li tinftihem id-deċiżjoni.